Apel către studenții interesați de jurnalism!
Centrul pentru Democrație și Drepturile Omului al organizației People in Need din Republica Cehă invită studenții motivați de la Jurnalism (și alte facultăți conexe) să facă parte din proiectul "Reziliența instituțiilor mass-media – Noua Generație", care începe în februarie 2024!
Despre proiect: Ne propunem să alegem cei mai buni studenți din toată Moldova care să participe la un program de un an de zile, pentru a-și dezvolta abilitățile narative, de verificare a informației și creare de conținut.
Eligibilitate: Toți studenții universitari, interesați să-și dezvolte abilitățile jurnalistice, sunt eligibili să depună dosarul de participare.
Ce oferim?
- Un training de o zi la Chișinău cu jurnaliști consacrați;
- Mentorat după training cu cei mai buni jurnaliști;
- Aproximativ 3800 lei (200 EUR) pentru finanțarea proiectului tău jurnalistic;
- Oportunitatea de a face un stagiu de o lună la o redacție de știri locală sau națonală din Moldova;
- Aproximativ 2800 lei (150 EUR) pentru acoperirea cheltuielilor legate de muncă în timpul stagiului;
- Oportunitatea de a publica lucrările selectate pe platformele media din Moldova.
Ce ai de făcut?
- Trimite ideea ta de conținut jurnalistic care îți pare interesantă – poate fi orice, de la o știre la un longread sau un reportaj video;
- Poți participa fie singur, fie în pereche cu un coleg de curs (te poți asocia cu maxim trei persoane);
- Concentrează-te pe următoarele subiecte: democrație, drepturile omului, societate civilă, educație mediatică, dezinformare, procesul de aderare la UE.
Dosar de participare: Te rugăm să te înregistrezi completând chestionarul nostru până la data de 31 martie 2024. Vei fi informat despre procesul de selecție până la 5 aprilie 2024.
Calendar:
Aprilie 2024 – Atelier de lucru cu jurnaliști pentru dezvoltarea ideii mediatice
Mai-august 2024 – Implementarea proiectului tău jurnalistic
Mai-august 2024 – Mentorat susținut de către jurnaliști cu experiență
Iulie-august 2024 – Publicarea lucrărilor selectate pe platformele mass-media
Septembrie-noiembrie 2024 – Oportunitate de stagiu în redacțiile din Moldova
Despre noi: Centrul pentru Democrație și Drepturile Omului, care se află în Praga, Republica Cehă, este unul dintre cele mai vechi departamente ale organizației People in Need. Activitățile noastre sunt dedicate protecției activiștilor civici și susținerii organizațiilor și mișcărilor care încearcă să respecte drepturile omului, libertățile civile și procesele democratice în țările lor. Mai multe informații despre activitatea noastră pot fi găsite pe pagina noastră de internet.
Pentru întrebări, nu ezita să ne contactezi la adresa:
capacitybuilding@peopleinneed.net